OSNOVNA ŠKOLA BIJELO BRDO

B I J E L O B R D O

Na temelju članka 98. stavak 3. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11.,16/12., 86/12., 94/13., 152/14., 7/17 ) i Zaključka Skupštine Osječko-baranjske županije o davanju prethodne suglasnosti na Odluku o izmjenama i dopuni Statuta Osnovne škole Bijelo Brdo (Klasa:602-02/17-01/11, Urbroj:2158/1-01-01-17-5 od 4.4.2017.) Školski odbor Osnovne škole Bijelo Brdo na 1. sjednici održanoj 19.4.2017. godine donio je

O D L U K U

O IZMJENAMA I DOPUNI STATUTA OSNOVNE ŠKOLE BIJELO BRDO

Članak 1.

U Statutu Osnovne škole Bijelo Brdo (KLASA:012-03/09-01/01, URBROJ:2158/28-09-3 od 9.1.2009., KLASA:012-03/11-01/01, URBROJ:2158/28-11-4 od 28.4.2011., KLASA:012-03/11-01/02, URBROJ:2158/28-11-5 od 29.12.2011., KLASA:012-03/13-01/01, URBROJ:2158/28-13-2od 21.3.2013., KLASA:012-03/15-01/01, URBROJ:2158/28-15-5 od 18.9.2015) članak 60. a briše se.

Članak 2.

Članak 97. mijenja se i glasi:

„Ako učenik zbog bolesti ili drugog opravdanog razloga izostane s nastave roditelj, odnosno skrbnik je u obvezi izostanak osobno opravdati razredniku , odnosno u obavezi je priložiti liječničku potvrdu ili odgovarajuću potvrdu o razlogu izostanka najdalje u roku 5 dana od povratka učenika na nastavu.

Tijekom školske godine roditelj odnosno skrbnik može više puta godišnje opravdati izostanak svog djeteta u trajanju do tri pojedinačna ili uzastopna radna dana , a za koje nije pravodobno podnesen zahtjev za odobrenjem izostanka.

Izostanak učenika s nastave zbog zdravstvenih razloga u trajanju duljem od tri radna dana uzastopno dokazuje se liječničkom potvrdom.

Izostanak učenika s nastave može se opravdati i odgovarajućom potvrdom nadležne institucije, ustanove ili druge nadležne fizičke ili pravne osobe.“

Članak 3.

Članak 98. mijenja se i glasi:

„Neopravdanim izostankom ne smatra se izostanak s nastave za koji je roditelj odnosno skrbnik pravodobno podnio zahtjev i dobio odobrenje i to:

* U hitnim slučajevima usmeno od učitelja za izostanak s njegovog sata najkasnije neposredno prije početka sata;
* razrednika za izostanak do 3 pojedinačna ili uzastopna radna dana uz pisani zahtjev razredniku za izostanak najkasnije 1 dan prije izostanka;
* ravnatelja za izostanak do 7 uzastopnih radnih dana uz pisani zahtjev ravnatelju za izostanak najkasnije 3 dana prije izostanka;
* učiteljskog vijeća za izostanak dulji od 7 uzastopnih radnih dana uz pisani zahtjev učiteljskom vijeću najkasnije 8 dana prije izostanka.

Neopravdanim izostankom smatra se izostanak koji nije opravdan na način i u roku određenom člankom 97. Statuta, niti odobren u skladu sa stavkom 1. ovog članka. “

Članak 4.

Članak 99. mijenja se i glasi:

„Ako učenik ne dolazi redovito na nastavu ili ne izvršava druge obveze, Škola će zatražiti od roditelja ili skrbnika objašnjenje o razlozima učenikovog neizvršavanja obveza.

Pod neredovitim dolaskom u Školu smatra se neopravdani izostanak u trajanju zbog kojega se učeniku mogu izreći pedagoške mjere.“

Članak 5.

Iza članka 152. dodaje se članak 152. a koji glasi:

„Članak 152 a

Ako je učeniku izrečena pedagoška mjera opomene, ukora ili strogog ukora, roditelj odnosno skrbnik ima pravo prigovora ravnatelju škole u roku od 7 dana od dana primitka mjere upozorenja.

Ako je učeniku izrečena pedagoška mjera preseljenja u drugu školu, roditelj odnosno skrbnik ima pravo u roku od 15 dana od primitka rješenja o izrečenoj pedagoškoj mjeri preseljenja u drugu školu podnijeti žalbu Ministarstvu znanosti i obrazovanja u skladu s odredbama Zakona o odgoju i obrazovanju u osnovnoj i srednjoj školi.“

Članak 6.

Članak 192. briše se.

Članak 7.

U članku 194. iza riječi: „Škole“ stavlja se točka, a riječi: „osim odredbe članka 60 a koji stupa na snagu 1. siječnja 2017. godine“ brišu se.

Članak 8.

Ova Odluka o izmjenama i dopuni Statuta stupa na snagu osmog dana od dana objave na oglasnoj ploči Škole.

KLASA: 012-03/17-01/01

URBROJ:2158/28-17-7

Bijelo Brdo, 19.4.2017.

Predsjednik Školskog odbora

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Đorđe Nešić

Ova Odluka o izmjenama i dopuni Statuta donesena je uz prethodnu suglasnost Osnivača Škole u skladu sa Zaključkom Skupštine Osječko-baranjske županije KLASA: 602-02/17-01/11, URBROJ:2158/1-01-01-17-5 od 4.4.2017.

Odluka o izmjenama i dopuni Statuta objavljena je na oglasnoj ploči Škole dana 20.4.2017. godine, a stupila je na snagu 28.4.2017. godine.

Ravnatelj

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dušan Rađenović, prof.